google/wiki40b huggingface dataset:
Legionella

Legionella je rod patogénnych gramnegatívnych baktérií. Do tohto rodu patria aj druhy spôsobujúce legionelózu čiže „Legionársku chorobu“, najmä druh L. pneumophila. Baktérie Legionelly možno ľahko zviditeľňovať strieborným farbivom.
Legionella sa bežne vyskytuje v rôznych prostrediach, Je známych minimálne 50 druhov a 70 sérotypov. Postranné reťazce v bunkovej stene nesú bázy zodpovedné za somatickú antigénnu špecifickosť týchto organizmov. Chemické zloženie reťazcov, ako z hľadiska súčastí, tak usporiadania sacharidov, určuje povahu antigénnych determinantov, ktoré sú základom sérologickej klasifikácie mnohých gramnegatívnych baktérií.
Rod Legionella získal svoj názov po júli 1976, po záhadnom ochorení, ktoré postihlo 211 osôb, z ktorých 34 zomrelo. Prepuknutie choroby bolo najskôr hlásené u osôb pôsobiacich v organizácii American Legion – asociácií amerických vojenských veteránov. Spomínaná organizácia sa zúčastnila osláv US Bicentennial (200. výročie udalostí, ktoré viedli k nezávislosti USA) vo Philadelphii. Epidémia choroby, ktorá vypukla práve v dňoch 200-ročného výročia podpísania Deklarácie nezávislosti – získala veľkú publicitu a spôsobila v USA veľké obavy. 18. januára 1977 bola ako pôvodca identifikovaná dovtedy neznáma baktéria, neskôr nazvaná Legionella.

Odkazy

www.legionella.sk
Larée

Poloha

Obec má rozlohu 12,87 km². Najvyšší bod je položený 153 m n. m. a najnižší bod 98 m n. m.

Obyvateľstvo

Počet obyvateľov obce je 237 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čeburaška

Čeburaška (rus. Чебурашка) je hlavná postava z rovnomenného štvordielneho sovietskeho animovaného seriálu. Čeburaška bol malá bytosť, pôvodne postava z kníh pre deti Eduarda Uspenského, stvárnená Romanom Kačanovom. V súčasnosti známe stvárnenie vytvoril animátor Leonid Švarcman. V knižnej forme sa objavil Čeburaška v roku 1965. Od roku 1969 sa objavil aj v animovaných filmoch, hlavnú postavu nahovorila Klara Rumianovová. Išlo o malú chlpatú bytosť s veľkými ušami a modrými očami. Bol veľmi múdry a mal rád pomaranče. Čeburaška je dodnes v Rusku obľúbenou humornou postavičkou a predmetom častých žartov.
Zuzana Štefániová

Životopis

Manželka majiteľa tlačiarne v Banskej Bystrici, po jeho smrti viedla podnik (1822 – 1829). Pre finančné ťažkosti tlačiareň predala Jánovi Jozefovi Veterlovi (1929).
Challes (Sarthe)

Poloha

Obec má rozlohu 25,83 km². Najvyšší bod je položený 147 m n. m. a najnižší bod 74 m n. m.

Obyvateľstvo

Počet obyvateľov obce je 1 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viennay

Poloha

Obec má rozlohu 15,71 km². Najvyšší bod je položený 178 m n. m. a najnižší bod 125 m n. m.

Obyvateľstvo

Počet obyvateľov obce je 1 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chips Keswick

Život

Je súčasťou dynastie biznismanov. Jeho otcom bol Sir William Keswick a matkou Mary Lindley. Navštevoval Eton College na University of Aix-Marseilles.

Kariéra

Jeho starší brat Henry Keswick a mladší Simon Keswick sú riaditelia Jardine Matheson.
Keswick bol najskôr riaditeľ Hambros Bank. Aktuálne je neexekutívnym riaditeľom spoločností Investec Bank, Persimmon plc. V júni 2013 nahradil bývalého riaditeľa Petera Hill-Wooda, ktorý mal zdravotné problémy. Taktiež je vlastníkom 0.032% akcií Arsenalu.
Spa

Obyvateľstvo

Mesto má približne 10 563 obyvateľov (2010).
Montbarrois

Poloha

Obec má rozlohu 6,01 km². Najvyšší bod je položený 142 m n. m. a najnižší bod 107 m n. m.

Obyvateľstvo

Počet obyvateľov obce je 276 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Esclavolles-Lurey

Poloha

Obec má rozlohu 9,47 km². Najvyšší bod je položený 130 m n. m. a najnižší bod 66 m n. m.

Obyvateľstvo

Počet obyvateľov obce je 553 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ido

Štruktúra jazyka

Keďže jazyk vychádza z esperanta, väčšina jeho slovnej zásoby je zhodná alebo podobná. V ide neexistujú homonymá. Podstatné mená v jednotnom čísle sa končia na písmeno o (napr. hundo, linguo), medzi výnimky patria vlastné mená ako Djibuti, Francia, Nepal. Plurál podstatných mien sa tvorí zmenou koncovky -o na koncové -i (hundi, lingui). Prídavné mená sa končia vždy na písmeno a (napr. bona, mala), príslovky sa končia na písmeno e (napr. bone, male).

Výslovnosť

Všetky písmená (okrem j, y a zložkových písmen) sa v ide píšu a vyslovujú rovnako ako v slovenčine. Písmeno j sa vyslovuje ako slovenské ž v slove žaba (napr. jorno, manjar), písmeno y sa vyslovuje ako slovenské j v slove jasný (napr. yunino, mayo). Písmeno y sa musí vždy vysloviť ako spoluhláska, nikdy nie ako samohláska. Zložkové písmená ch, sh sa oproti alveolárnym c, s vyslovujú palatoalveolárne (ako slovenské písmená č, š). Zložkové písmeno qu sa číta rovnako ako zoskupenie písmen kw, pričom w sa číta so zaokrúhlenými perami. Slabiky di, ti, ni sa vyslovujú vždy tvrdo, rovnako ako v slovách diktátor (diktatoro), titán (titanio), nikotín (nikotino). Skupiny samohlások au, eu sa vyslovujú ako dvojhlásky, rovnako ako v slovenčine v slovách auto, euro.
Prízvuk je v slovách jazyka ido umiestnený na predposlednej slabike. Jedine v neurčitkoch slovies (napr. amar, donar, havar) je prízvuk na poslednej slabike.
Epica

História skupiny

Po svojom odchode z After Forever (kvôli „rozdielnym názorom na ďalšiu tvorbu skupiny“) koncom roku 2002 sa gitarista Mark Jansen rozhodol začať nový hudobný projekt. Jeho snaha vyústila do založenia skupiny pomenovanej „Sahara Dust“.
Pôvodne sa počítalo s Helenou Michaelsen zo skupiny Trail of Tears ako s hlavnou speváčkou, no tá na čele skupiny vydržala len krátko. Čoskoro ju nahradila Simone Simons, v tom čase priateľka Marka Jansena. V tomto období skupinu tvorili gitarista Ad Sluijter, bubeník Jeroen Simons, basgitarista Yves Huts a Coen Janssen, ktorý mal na starosti klávesy. Meno skupiny bolo zmenené na dnešnú Epicu, a to podľa rovnomenného albumu skupiny Kamelot.
Epica za pomoci zostaveného zboru a orchestra napokon nahrala debutový album nazvaný The Phantom Agony (ktorého producentom bol Sascha Paeth známy pre spoluprácu s kapelami ako Kamelot alebo Rhapsody of Fire). Album bol vydaný koncom roka 2003.
Nasledoval Consign to Oblivion, druhý album vydaný v apríli 2005, ktorý bol inšpirovaný kultúrou starých Mayov. V tomto období taktiež Epica sprevádzala Kamelot na ich turné k albumu The Black Halo. Spevák Kamelotu, Roy Khan, naopak prispel svojimi vokálmi k piesni „Trois Vierges“, ktorá je taktiež súčasťou Consign to Oblivion.
The Score – An Epic Journey je považovaný za tretí album skupiny. Toto stanovisko je ale diskutabilné, keďže bol vydaný v prvom rade ako soundtrack k holandskému filmu „Joyride“. Podľa Marka Jansena, gitaristu, je ale The Score „typickou Epicou, len bez spevu, bez gitár, bez basov a bicích“.
Epica absolvovala svoje prvé severoamerické turné v rokoch 2005 a 2006, opäť s Kamelotom. Po skončení koncertov bubeník Jeroen Simons oznámil svoj odchod zo skupiny a Epica bola nútená hľadať náhradu. Tá prišla v podobe Ariëna van Weesenbeeka, bubeníka, ktorý bol hosťujúcim hudobníkom na ich pripravovanom albume The Divine Conspiracy. Pri nahrávaní tohto albumu sa však ešte nepredpokladalo, že sa stane Weesenbeek plnohodnotným členom skupiny, čo skupina oznámila v decembri 2007.
Štvrtý album The Divine Conspiracy. Bol vydaný 7. septembra 2007 známym vydavateľstvom metalovej hudby, Nuclear Blast Records.
Album "Design Your Universe" bol vydaný 16.10.2009 a ide o najprepracovanejší album skupiny. V rámci európskeho turné vystupovali 2-krát v Česku v Plzni a Prahe 23. a 24. októbra 2009. Pre podporu albumu skupina odštartovala celosvetové turné, hrali na mnohých letných koncertoch v r. 2010, USA, Kanade. Mnohé predstavenia, hlavne v Európe a Holandksu boli vypredané. Skupina koncertovala tiež v Južnej Amerike - v Brazílii, Argentine, Čile, Peru, Bolivii a v Uruguai. Zúčastnili sa dôležitých metalových festivalov v Európe, napr. Wacken Open Air, Pinkpop and Masters of Rock a pod.
Hodnosti United States Armed Forces

Hodnosti United States Armed Forces, resp. hodnosti Ozbrojených síl Spojených štátov sú odlišné v závislosti od danej zložky ozbrojených síl, ktorými sú United States Army (Armáda Spojených štátov), United States Air Force (Vzdušné sily Spojených štátov), United States Navy (Námorníctvo Spojených štátov), United States Marine Corps (Námorná pechota Spojených štátov) a United States Coast Guard (Pobrežná stráž Spojených štátov).
V tabuľkách sú uvedené rovnocenné hodnosti Ozbrojených síl Slovenskej republiky, v súlade s normou NATO STANAG 2116, zákonom č. 346/2005 a nariadením ministra obrany SR č. 20/2006.
Srňacie

Dejiny

Známa bola už koncom 14. storočia. Bol to panský majer Zmeškalovcov, potom Okoličániovcov. Do roku 1949 (iné zdroje uvádzajú 1971) sa jednalo o samostatnú obec.
Staršie názvy: Szrnyacze, Srnacze (1773), Srnyacze (1786), Szrnyacze, Srňacé (1808), Szrnace (1863 – 1913), Srňacie (1920 – 1971).
Aon Center (Chicago)

Aon Center je 347 metrov vysoký mrakodrap v Chicagu v americkom štáte Illinois. Je to tretia najvyššia budova v Chicagu po Sears Tower, siedma najvyššia v Spojených štátoch a 37. najvyššia na svete (2015). Postavený bol pôvodne ako Standard Oil Building v roku 1972 podľa návrhu Edwarda Durrella Stonea.
Châtelard

Poloha

Obec má rozlohu 2,42 km². Najvyšší bod je položený 726 m n. m. a najnižší bod 597 m n. m.

Obyvateľstvo

Počet obyvateľov obce je 34 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Southbridge

Southbridge (južný mostík) je tiež známy ako vstupno-výstupný radič (I/O Controller Hub). Čip realizuje pomalšie funkcie základnej dosky v počítačovej architektúre so severným a južným mostíkom. Južný mostík odlíšime od severného ľahko tak, že nie je priamo spojený s procesorom. Severný mostík realizuje spojenie južného mostíka a procesora.

Prehľad

Pretože južný mostík je z hľadiska architektúry viac vzdialený od procesora, má v typickom počítači na starosti obsluhu pomalších zariadení. Južný mostík je zvyčajne schopný spolupracovať s niekoľkými rôznymi severnými mostíkmi, avšak oba čipy musia byť pre vzájomnú kompatibilitu navrhnuté. Priemyselný štandard pre komunikáciu medzi severným a južným mostíkom neexistuje. Tradične bola pre komunikáciu medzi severným a južným mostíkom využívaná PCI zbernica, pretože však toto riešenie vytváralo z hľadiska výkonu úzke miesto, väčšina súčasných čipsetov využíva pre vzájomnú komunikáciu vlastné proprietárne rozhranie s vyšším výkonom. U Via sa používa spojenie pri nových čipsetoch pod menom V-Link, bežiaci na vyššej frekvencii ako má PCI. Priepustnosť je: 266 MB/s (4 ×), 533 MB/s (8 ×) a 1066 MB/s (Ultra Link).
Boisseaux

Poloha

Obec má rozlohu 7,19 km². Najvyšší bod je položený 140 m n. m. a najnižší bod 124 m n. m.

Obyvateľstvo

Počet obyvateľov obce je 431 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Domanižská kotlina

Vymedzenie

Kotlina sa nachádza na severozápadnom Slovensku a zaberá juhozápadnú časť žilinského okresu s presahom do okresu Považská Bystrica v Trenčianskom kraji. Tvorí výbežok Žilinskej kotliny, s ktorej Rajeckou kotlinou ju spája krátky úsek západne od Rajca. Mierne esovité územie je zovreté zo severu Súľovskými skalami, podcelkom Súľovských vrchov, z juhu Zliechovskou hornatinou, podcelkom Strážovských vrchov a na severovýchode nadväzuje Rajecká kotlina, podcelok Žilinskej kotliny.
Územie odvodňujú tri hlavné vodné toky; na severe Čierňanka, ústiaca do riečky Rajčanky, v strednej časti Domanižanka a v južnej Pružinka, obe smerujúce západným smerom do Váhu.

Doprava

Dopravnou tepnou územia je cesta II/517 z Považskej Bystrice do Rajca, na ktorú sa pripájajú cesty nižšej kategórie.

Osídlenie

Na území kotliny ležia obce Malá Čierna a Veľká Čierna v okrese Žilina a Čelkova Lehota, Domaniža, Ďurďové, Malé Lednice a Pružina v okrese Považská Bystrica.
Emilio Betti

Emilio Betti (* 20. august 1890 – † 11. august 1968) bol taliansky filozof a právnik, spoluzakladateľ filozofickej hermeneutiky. Nadväzuje na všeobecnú teóriu výkladu ako ju rozvinul najmä Schleiermacher a Dilthey a usiluje sa o jej aplikáciu v celej oblasti duchovných vied.
Jeho chápanie teórie výkladu sa nazýva rekonštruktívnou hermeneutikou, ktorá sa vymedzuje voči tzv. integratívnej hermeneutike rozvíjanej najmä Heideggerom a Gadamerom. Integratívna hermeneutika sa snaží vykladať hermeneutický objekt (text) na základe dejinnosti hermeneutického subjektu (interpretátor), pričom sa však hlavný dôraz pri výklade kladie na porozumenie prítomnosti, a tak sa dejinnosť subjektu integruje do interpretovaného objektu. Výsledkom takéhoto výkladu je potom (historický) relativizmus. Betti sa voči takémuto chápaniu hermeneutiky vymedzuje, pretože "práve pri tomto hermeneutickom postupe sa stupňuje nebezpečie nesprávneho porozumenia spolu s možnosťou, že sa zo skúmaných textov získa iba to zmysluplné a rozumové, ktoré je vlastné interpretátorovi, a že sa vynechá to, čo je cudzie a vlastné druhému, event. sa to dá do zátvoriek ako údajný mýtus. Ponúka sa však táto námietka: texty predložené zmysel určujúcemu ‘predporozumeniu’ tu nie sú nato, aby potvrdili naše vopred prijaté predpoklady: musíme naopak predpokladať, že tieto texty nám majú povedať niečo, čo ešte sami od seba nevieme a čo je tu nezávisle na našom určovaní zmyslu."
Predpokladom rekonštruktívnej hermeneutiky je filozofický realizmus.
Nikel

Výroba

Výroba niklu je celkom zložitá a závisí od použitej rudy. V konečnej fáze sa ale väčšinou získava oxid nikelnatý (NiO), ktorý sa ďalej redukuje koksom za vzniku elementárneho niklu:
NiO + C → Ni + CO
Výsledný kov však nie je čistý, a preto sa ešte prečisťuje elektrolýzou.Na anóde sa vylučuje znečistený nikel a na katóde už čistý nikel.
Ni⁰ - 2e⁻ → Ni²⁺
Ni²⁺ + 2e⁻ → Ni⁰
Veľmi čistý nikel sa vyrába tzv. Mondovým procesom, pri ktorom ako medziprodukt vzniká komplexná zloučenina tetrakarbonylnikel ([Ni(CO)₄]). Čistota niklu vyrobeného týmto spôsobom presahuje 99,9%

Použitie

Najviac niklu sa asi spotrebuje na výrobu zliatin, z ktorých najvýznamnejší je Monelov kov (68 % Ni + 32 % Cu + stopové množstvo mangánu a železa), ktorý je extrémne odolný voči hrdzaveniu a dokonca aj voči fluóru, a nichróm (60 % Ni + 40 % Cr), ktorý sa využíva prevažne v elektrotechnike.
Fyzikálne a mechnické vlastnosti niklu ho predurčili aj na výrobu špeciálnych žiarupevných zliatin a intermetalických zliatin (Ni₃AL, NiAl).
Čistý nikel sa používa najmä v potravinárskom priemysle ako katalyzátor pri stužovaní tukov, ďalej v akumulátoroch a pri galvanickom pokovovaní. Nehrdzavejúca oceľ obsahuje asi 1% niklu.
Melleray

Poloha

Obec má rozlohu 25,9 km². Najvyšší bod je položený 251 m n. m. a najnižší bod 122 m n. m.

Obyvateľstvo

Počet obyvateľov obce je 497 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Micki DuPont

Klubový hokej

V sezóne 2005/06 bol hráčom klubu nemeckej najvyššej súťaže DEL Eisbären Berlín. V lete 2007 podpísal zmluvu so St. Louis Blues.

Reprezentácia

Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 25.
Róbert Fazekas

Atény 2004

Na Letných olympijských hrách 2004 v Aténach získal zlatú medailu. Pre podozrenie z dopingu mu medailu vzali. Pri dopingovej kontrole nebol schopný odovzdať požadovanú vzorku moču a navyše miestnosť bez vysvetlenia opustil. Podľa Fazekasa, sa k nemu dopingoví komisári správali vulgárne a snažili sa mu prezerať konečník, aby zistili, či tam nemá ukrytú cudziu vzorku moču.
FA Premier League 2007/08

FA Premier League 2007/08 bol šestnásty ročník anglickej Premier League od jej vzniku v roku 1992. Sezóna začala 11. augusta 2007 a skončila 11. mája 2008. Víťazom sa stal obhajca minuloročného ročníka Manchester United pred tímom Chelsea.
Tidal Wave

Hudobné video

Videoklip k skladbe „Tidal Wave“ bol prvákrít vydaný na YouTube dňa 10. októbra 2012 s celkovou dĺžkou 3 minút a 52 sekúnd. Bol natočený na skalnatom pobreží (podobnom ako na grafike obalu singla) a je v ňom skupina Alpines.
Foibammón z Egypta

Foibammón (starogr. Φοιβάμμων – Foibammón) bol olympijský víťaz v pankratiu v roku 221.
Aurélios Foibammón, syn Posidónia z Egypta, si na 250. olympijských hrách v roku 221 vybojoval víťazstvo v pankratiu. Papyrusový zvitok P.Lond. 3 1243 objavený v Egypte uvádza, že Foibammón bol periodonikés, to znamená že sa v tejto disciplíne okrem hier v Olympii presadil aj na ostatných panhelénskych hrách počas štvorročného obdobia nazývaného olympiádou. Počas olympiády sa hry konali v nasledujúcom poradí: olympijské, nemejské, isthmické, pýtické, nemejské a isthmické.
Milan Benč

Profesionálna kariéra

Ing. Milan Benč absolvoval v roku 1974 Lesnícku fakultu Vysokej školy lesníckej a drevárskej vo Zvolene. V rokoch 1974 až 1994 pôsobil v rôznych funkciách v spoločnosti Stavoprojekt Prešov. V rokoch 1998-2002 pôsobil ako prednosta Okresného úradu v Prešove.

Komunálna politika

V rokoch 1994–1998 pôsobil ako zástupca primátora mesta Prešov. V roku 2001 bol zvolený za Stranu demokratickej ľavice (SDĽ) v okrese Prešov za poslanca zastupiteľstva Prešovského samosprávneho kraja. V roku 2002 bol zvolený za primátora Prešova za koalíciu HZD, HZDS, RDH-východ, SNS, SDA a SDĽ. Po zlúčení SDĽ so stranou SMER bol členom SMERu - sociálnej demokracie, neskôr bol zo strany vylúčený a je bez straníckej príslušnosti. Vo voľbách v roku 2005 bol ako nezávislý kandidát opätovne zvolený za poslanca samosprávneho kraja. Je členom Predsedníctva a Rady ZMOS, správnej rady Prešovskej univerzity a komisie ŽPTaOP VÚC Prešov. Taktiež je predsedom Sekcie dopravy, spojov a telekomunikácií ZMOS.
Marcillat-en-Combraille (obec)

Poloha

Marcillat-en-Combraille má rozlohu 35,21 km². Najvyšší bod je položený 535 m n. m. a najnižší bod 347 m n. m.

Obyvateľstvo

Marcillat-en-Combraille má 904 obyvateľov (2009).
Graf vývoja obyvateľstva:
Zdroje: INSEE
Fončorda

Poloha

Sídlisko Fončorda sa na juhu prepája s Radvaňou a v smere do Tajova s Podlavicami. Výhodou je blízkosť športovísk, plážového kúpaliska a krytej plavárne. Okolité hory poskytujú výborné možnosti na rekreáciu a to ako letnú tak zimnú. V poslednom období sa sídlisko Fončorda začína prepájať s mestom prostredníctvom výstavby obchodno-zábavného komplexu Europa Shopping Center.

História

Minulosť tohto sídliska sa spája s fabrickým predmestím nachádzajúcim sa na ceste medzi Huštákom a Radvaňou. Názov mestskej štvrte je odvodený od maďarského slova foncsorda (foncsor = amalgám), ktoré označovalo amalgačnú hutu zo 16. st. V nej sa vyrábali drahé kovy zlučovaním s ortuťou, čím vznikal amalgám. Táto huta sa nachádzala približne v priestoroch dnešného Obvodného úradu. V 30. rokoch sa tento objekt dostal do správy armády a tá v 50. rokoch začala za hutou s výstavbou dôstojníckych bytoviek (dnešný Úsvit). V roku 1956 sa na Švermovej ulici postavil prvý panelový dom v Banskej Bystrici typu MS11. Neskôr v roku 1960 sa sídlisko rozšírilo o Okružnú ulicu. V roku 1962 – 1967 sa celá dolná časť postavila a skolaudovala. V rokoch 1966 – 1968 sa postavili základné školy a obchodné strediská Mladosť a Úsvit. V rokoch 1969 – 1972 sa definitívne dostavali ulice Internátna, Slnečná a Spojová ulica. V rokoch 1973 – 1979 sa postavila horná časť sídliska ulice Moskovská, Tulská a Orenburská. A do roku 1982 sa postavila celá THK ulica spolu so Šalgotarijánskou. V 70.rokoch sa sídlisko rozširovalo aj do ulíc Zelená, Tichá a Bagarova ktoré sú v dedinskom charaktere radových domov. Neskôr tu vzniklo stredisko SHMÚ a elektrická stanica. V roku 2001 sa sídlisko začalo rozširovať v lokalite Suchý vrch a v roku 2013 aj v lokalite nad Moskovskou ulicou (Vršacká ulica). Na Fončorde je v súčasnosti približne 9 500 bytov a je druhým najväčším sídliskom v Banskej Bystrici. Najväčšie sídlisko je Sásová, ktorá má viac ako 8 000 bytov.  
Zdroj : monografia obce Radvaň a kniha 60 rokov MHD v Banskej Bystrici

Súčasnosť

V súčasnosti má sídlisko Fončorda asi 20 tisíc obyvateľov a rozširuje sa do podhorských oblastí (nové ulice: Jarná, Letná, Jesenná, Zimná, Pod Suchým vrchom a Na Motyčine), kde prevláda výstavba rodinných domov. V priebehu svojho rozširovania si táto časť Banskej Bystrice zachovala čisto sídliskový charakter, t. j. nebolo tu vybudované námestie, len miestne strediská služieb, je tu tiež dostatočný počet predajní potravín, ku ktorým sa pričlenili aj veľké obchodné reťazce (Billa, Coop Jednota). Fončorda sa stala synonymom sídliskového bývania v Banskej Bystrici a jej názov sa stal neoddeliteľnou súčasťou mesta.

Samospráva

Fončorda tvorí volebný obvod č. 5 v mestskom zastupiteľstve, ktorý má 7 poslancov.
Fauquembergues

Poloha

Obec má rozlohu 7,13 km². Najvyšší bod je položený 186 m n. m. a najnižší bod 72 m n. m.

Obyvateľstvo

Počet obyvateľov obce je 973 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlastimil Kovalčík

Životopis

Pochádza z učiteľskej rodiny a vzdelanie získaval v Matiašovciach, Spišskej Novej Vsi, Kežmarku a v Bratislave, kde vyštudoval odbor ruština a slovenčina na filozofickej fakulte Univerzity Komenského. Bol redaktorom vydavateľstva Slovenský spisovateľ, od roku 1967 pracoval ako redaktor v časopise Slovenské pohľady, no v roku 1972 sa opäť vrátil do vydavateľstva Slovenský spisovateľ, od roku 1992 pracoval v redakcii Literárneho týždenníka.

Tvorba

Knižne debutoval v roku 1965 zbierkou básní Vstupovanie do erbu. Vo svojej tvorbe sa venuje meditatívnej lyrike, pričom hľadá hranice filozofických a poznávacích možností slova. Snaží sa o vystihnutie problematiky ľudského bytia, vracia sa do spomienok na detstvo, vyjadruje svoju nostalgiu na časmi, ktoré prežil a nedajú sa viac vrátiť. V neskoršej básnickej i esejistickej tvorbe sa zameriava najmä na Zamagurie, svoj rodný kraj. Okrem vlastnej tvorby sa venuje tiež prekladom z poľskej a francúzskej literatúry.
Koloman Novacký

Biografia

JUDr. Koloman Novacký sa narodil v Tvrdošíne na Orave. Študoval na gymnáziu v Trenčíne, neskôr v Prievidzi. V roku 1914 začal študovať právo na Alžbetínskej univerzite v Bratislave, ktoré dokončil na Právnickej fakulte UK. Od roku 1922 notársky koncipista v Prievidzi, v Liptovskom Mikuláši, v Bratislave. Od roku 1926 pôsobil ako uznávaný advokát v Prievidzi. Do roku 1945 bol majiteľ advokátskej kancelárie, po roku 1948 pracoval ako robotník v tehelni. 
Zomrel 22. novembra roku 1969 v Prievidzi, kde je i pochovaný.
Jeho brat Ján Martin Novacký bol rovnako známy prírodovedec, botanik a entomológ.
Conrad Aiken

Životopis

Keď mal 11 rokov, jeho otec zabil jeho matku a potom i seba kvôli rodinným finančným problémom. Podľa niektorých správ bol Conrad svedkom tejto vraždy, podľa iných správ našiel obe telá. Vychovávala ho jeho prateta v Massachusetts. Conrad navštevoval súkromné školy a Middlesex School v Concorde v Massachusetts, potom Harvard University, kde redigoval časopis The Harvard Advocate spolu s T. S. Eliotom. Školu ukončil v roku 1912. Do Savannah sa vrátil 11 rokov pred smrťou. Jeho hrob, ktorý sa nachádza na cintoríne Bonaventure Cemetery na brehoch rieky Savannah, sa stal známym vďaka zmienke v diele Midnight in the Garden of Good and Evil, bestselleri Johna Berendta. Podľa miestnej legendy si Conrad želal, aby jeho náhrobný pomník bol vytvorený v podobe lavičky, pri ktorej by sa mohli návštevníci zastaviť, oddýchnuť si a tešili sa z martini na jeho hrobe.

Tvorba

Jeho tvorba bola silne ovplyvnená symbolizmom, najmä jeho rané práce. V roku 1930 získal Pulitzerovu cenu za poéziu (za svoje dielo Selected Poems). Mnohé z jeho diel sa venujú psychologickým témam. Jeho báseň "Music I Heard" bola zhudobnená mnohými skladateľmi, vrátane Leonarda Bernsteina a Henryho Cowella. Conrad Aiken je považovaný za imagistu.
Bourg-Blanc

Poloha

Obec má rozlohu 28,31 km². Najvyšší bod je položený 98 m n. m. a najnižší bod 25 m n. m.

Obyvateľstvo

Počet obyvateľov obce je 3 402 (2011).
Nasledujúci graf zobrazuje vývoj počtu obyvateľov v obci.
Zdroje: INSEE